Annonce

Fredag 26. august bliver en sorgens dag.

I hvert fald for de mange mennesker, der stiger ind og ud af Aarhus Nærbanes Desirotog, når de skal til og fra arbejde.

For fredag 26. august lukker Aarhus Nærbane helt og aldeles for at give plads til de arbejdere, der skal bygge togstrækningen om til en elektrisk drevet letbane.

Midttrafik har besluttet at erstatte letbane-togene med seks helt nyoprettede busruter. I modsætning til tidligere år, når banen har været lukket, er det ikke busser, der kører fra station til station og derfor bruger noget mere tid end toget på at komme fra A til Z.

I en pressemeddelelse fortæller Midttrafik, at de nye busruter har færre stop end de eksisterende busruter, og at busserne »i de fleste tilfælde vil køre længere strækninger med stort set samme rejsetid som toget.«

De nye busser har rutenumrene 80: Aarhus-Beder-Malling, 83: Aarhus-Ryomgård-Kolind-Grenaa og Rute 85: Aarhus-Skødstrup-Løgten.